Lielbritānijas hokeja izlase
Lielbritānijas hokeja izlase ir komanda, kas pārstāv Apvienotās Karalistes Lielbritānijas daļu (Angliju, Velsu un Skotiju, Ziemeļīrijas hokejisti drīkst pārstāvēt arī Īrijas izlasi) starptautiskajās hokeja spēlēs. Lielbritānijas hokeja izlase bija 1910. gada Eiropas čempione - tas bija pirmais Eiropas čempionāts. Tā bija arī 1936. gada Pasaules un Olimpiskā čempione - Pasaules čempionāts notika Olimpisko spēļu ietvaros. 21. gadsimtā tās labākais sniegums pasaules čempionātos bija izcīnītā 13. vieta 2019. gadā. 2023. gadā tā atradās 18. vietā Starptautiskās Hokeja federācijas vīriešu hokeja izlašu rangā.